Myner sterf in ondergrondse voertuigongelukArgieffoto Volgens AngloGold het die ongeluk Donderdag plaasgevind. Die myngroep het egter eers Maandag ŉ verklaring daaroor uitgereik. Die departement van minerale hulpbronne is in kennis gestel en ŉ in loco-inspeksie is gedoen. AngloGold het sy meegevoel met die oorledene se familie, vriende en kollegas uitgespreek en gesê daar word bystand aan die werknemer se familie verskaf in dié moeilike tyd. Aktiwiteite in die afdeling waar die ongeluk plaasgevind het, is vir eers opgeskort.